L 18/78
EL
Επίσημη Εφημερίδα της Ευρωπαϊκής Ένωσης
19.1.2023
(82)
Για μια σειρά συντελεστών παραγωγής, το πραγματικό κόστος που επωμίστηκαν οι συνεργαζόμενοι παραγωγοί-εξαγωγείς αντιπροσώπευε αμελητέο ποσοστό του συνολικού κόστους πρώτων υλών κατά την περίοδο της έρευνας επανεξέτασης.
Δεδομένου ότι η αξία που χρησιμοποιήθηκε γι’ αυτούς δεν είχε σημαντικό αντίκτυπο στους υπολογισμούς του περιθω­ ρίου ντάμπινγκ, ανεξάρτητα από τη χρησιμοποιούμενη πηγή, η Επιτροπή αποφάσισε να συμπεριλάβει το εν λόγω κόστος σε όλες τις άλλες πρώτες ύλες.
Η Επιτροπή, για να καθορίσει τη χωρίς στρεβλώσεις τιμή όλων των άλλων πρώτων υλών και δεδομένης της έλλειψης συνεργασίας εκ μέρους των παραγωγών-εξαγωγέων, χρησιμοποίησε τα διαθέσιμα πραγματικά στοιχεία σύμφωνα με το άρθρο 18 του βασικού κανονισμού.
Ως εκ τούτου, με βάση τα στοιχεία που υπέβαλε η αιτούσα, η Επιτροπή καθόρισε τον λόγο όλων των άλλων πρώτων υλών προς το συνολικό κόστος των πρώτων υλών, δηλαδή 4,48 %.
Στη συνέχεια, το ποσοστό αυτό εφαρμόστηκε στη μη στρεβλωμένη αξία των πρώτων υλών προκειμένου να υπολογιστεί η μη στρεβλωμένη αξία των άλλων πρώτων υλών.
(83)
Κανονικά, οι εγχώριες τιμές μεταφοράς θα έπρεπε επίσης να προστεθούν στις εν λόγω τιμές εισαγωγής.
Ωστόσο, λαμβάνοντας υπόψη την έλλειψη συνεργασίας καθώς και τον χαρακτήρα της παρούσας έρευνας επανεξέτασης ενόψει της λήξης ισχύος των μέτρων, η οποία επικεντρώνεται στο να διαπιστώσει αν η πρακτική ντάμπινγκ συνεχίστηκε κατά τη διάρκεια της περιόδου της έρευνας επανεξέτασης ή αν θα μπορούσε να επαναληφθεί, και όχι στον εντοπισμό του ακριβούς της μεγέθους, η Επιτροπή έκρινε ότι οι αναπροσαρμογές για το κόστος των εγχώριων μεταφορών δεν ήταν απαραίτητες.
Οι προσαρμογές αυτές θα είχαν ως αποτέλεσμα μόνο την αύξηση της κανονικής αξίας και, ως εκ τούτου, του περιθωρίου ντάμπινγκ.
3.4.1.2.
Εργασία
(84)
Για τον καθορισμό του δείκτη αναφοράς για το κόστος εργασίας στην αντιπροσωπευτική χώρα, η Επιτροπή χρησιμοποί­ ησε τα διαθέσιμα στοιχεία που δημοσίευσε ο κρατικός οργανισμός της Βραζιλίας «Instituto Brasileiro de Geografia e Estatística» (IBGE).
Ο IBGE (36) δημοσιεύει λεπτομερείς πληροφορίες σχετικά με τους μισθούς σε διάφορους οικονομι­ κούς τομείς στη Βραζιλία.
Η Επιτροπή χρησιμοποίησε τις διαθέσιμες στατιστικές για το 2020 για το μέσο κόστος εργασίας στους κλάδους της μεταλλουργίας, του χάλυβα και της μεταποίησης (κατηγορία 25 σύμφωνα με τη NACE 2.0).
3.4.1.3.
Ηλεκτρική ενέργεια
(85)
Για τον καθορισμό του δείκτη αναφοράς για την ηλεκτρική ενέργεια στην αντιπροσωπευτική χώρα, η Επιτροπή χρησι­ μοποίησε τα τελευταία διαθέσιμα στοιχεία σχετικά με τις τιμές της βιομηχανικής ηλεκτρικής ενέργειας, όπως χρεώνονται από έναν από τους μεγαλύτερους προμηθευτές ηλεκτρικής ενέργειας στη Βραζιλία, την εταιρεία EDP Brazil.
Η Επιτροπή χρησιμοποίησε τα στοιχεία σχετικά με τις τιμές της βιομηχανικής ηλεκτρικής ενέργειας (37) στην αντίστοιχη ζώνη κατανάλωσης σε ρεάλ Βραζιλίας/kWh, η οποία καλύπτει την περίοδο της έρευνας επανεξέτασης.
3.4.1.4.
Φυσικό αέριο
(86)
Τα στοιχεία για την τιμή του φυσικού αερίου για τις εταιρείες (βιομηχανικοί χρήστες) στη Βραζιλία συλλέγονται και δημοσιεύονται στη βάση δεδομένων Global Petrol Prices στον ιστότοπό της (38).
Η Επιτροπή χρησιμοποίησε την αντίστοιχη τιμολόγηση από τη δημοσίευση που κάλυπτε την περίοδο της έρευνας επανεξέτασης.
3.4.1.5.
Νερό
(87)
Για τον καθορισμό του δείκτη αναφοράς για το κόστος του νερού στην αντιπροσωπευτική χώρα, η Επιτροπή χρησιμο­ ποίησε τις ισχύουσες τιμές στη Βραζιλία, όπως χρεώνονται από την εταιρεία Sabesp (39), η οποία είναι υπεύθυνη για την ύδρευση, τη συλλογή και την επεξεργασία λυμάτων στην πολιτεία του Σάο Πάολο.
3.4.1.6.
Γενικά έξοδα κατασκευής, ΓΔΕΠ, κέρδη και απόσβεση
(88)
Σύμφωνα με το άρθρο 2 παράγραφος 6α στοιχείο α) του βασικού κανονισμού, «η κατασκευασμένη κανονική αξία περιλαμβάνει ένα μη στρεβλωμένο και εύλογο ποσό για τα διοικητικά έξοδα, τα έξοδα πώλησης και τα γενικά έξοδα και κέρδη».
Επιπλέον, πρέπει να καθοριστεί μια τιμή για τα γενικά έξοδα κατασκευής, ώστε να καλυφθούν τα έξοδα που δεν περιλαμβάνονται στους ανωτέρω συντελεστές παραγωγής.
(89)
Για να καθοριστεί η χωρίς στρεβλώσεις τιμή των γενικών εξόδων κατασκευής και δεδομένης της έλλειψης συνεργασίας εκ μέρους των παραγωγών-εξαγωγέων, η Επιτροπή χρησιμοποίησε τα διαθέσιμα πραγματικά στοιχεία σύμφωνα με το άρθρο 18 του βασικού κανονισμού.
Ως εκ τούτου, με βάση τα στοιχεία που υπέβαλε η αιτούσα, η Επιτροπή καθόρισε τον λόγο των γενικών εξόδων κατασκευής προς το συνολικό κόστος κατασκευής και το κόστος εργασίας.
Στη συνέχεια, το ποσοστό αυτό εφαρμόστηκε στη μη στρεβλωμένη αξία του κόστους κατασκευής προκειμένου να υπολογιστεί η μη στρεβλωμένη αξία των γενικών εξόδων κατασκευής, ανάλογα με το παραγόμενο μοντέλο.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183